Projekt **Integracija ključnih kompetencija u obrazovni sistem Crne Gore**

sufinansiraju EU i Vlada Crne Gore

Broj: 145 – II

Mjesto i datum: Podgorica, 02.09.2020. godine

**IZVJEŠTAJ O REALIZACIJI PROGRAMA OBUKE**

**Naziv programa:** KLJUČNE KOMPETENCIJE – nastava kroz kurikulume, procjenjivanje i evaluacija na nivou institucije[[1]](#footnote-1)

**Datum održavanja:** 2. septembar 2020. godine

**Mjesto održavanja:** Hotel Podgorica, Podgorica

**Voditelji/ke:** Maja Jukić, Rajko Kosović

1. **Opšti podaci i osvrt na realizaciju obuke**

Na obuku je pozvano ukupno **25 članova** školskih timova iz **osnovnih škola iz centralne regije Crne Gore**. Iz manjih škola (do 50 učenika) pozivani su samo direktori, iz škola srednje veličine po dva predstavnika, a iz velikih škola (više od 500 učenika) pozivani su uz direktora i dva člana školskog upravljačkog tima. Članove tima koji su se pridružili direktorima nominovali su sami direktori škola u skladu preporukom da nominuju pedagoge ili pomoćnike direktora, koordinatore PRNŠ-a ili iskusne nastavnike. Na seminaru je ukupno učestvovalo **25 predstavnika iz ukupno 11 osnovnih škola**.

Na početku seminara prisutne je u ime Zavoda za školstvo pozdravila Nevena Čabrilo, rukovodilac odsjeka za međunarodnu saradnju i odnose sa javnošću. U prvoj, uvodnoj radionici predstavljen je Projekt Integracija ključnih kompetencija u obrazovni sistem Crne Gore, nakon čega je objašnjen značaj ključnih kompetencija, njihova veza s funkcionalnim znanjem (i PISA testiranjem), te veza s promjenama u obrazovanju izazvanim globalnim promjenama u društvu.

Na drugoj radionici ukratko su predstavljeni EU referentni okvir ključnih kompetencija za cjeloživotno učenje (2018) i predlog Crnogorskog okvirnog programa ključnih kompetencija, nakon čega su svi učesnici podijeljeni u četiri grupe sa zadatkom da svaka grupa prouči dijelove oba okvira i da ukratko predstavi dvije ključne kompetencije uključivo definiciju za dodijeljene ključne kompetencije, ishode učenja, te da navede iskustvo s integracijom ključnih kompetencija u svojoj školi (po mogućnosti s naglaskom na kompetencije koje obrađuju), te da daju zaključke s obzirom na jasnoću i upotrebljivost predloženih ishoda. Predstavnici grupa su predstavili ključne kompetencije, a u konsolidaciji su voditelji obuke navodili primjere (nastavno, kroz međupredmetnu i integrisanu nastavu, vannastavno, školski projekt, vanškolski) integracije svake od ključnih kompetencija u nastavi i učenju. Učesnici su pokazali razumijevanje koncepta ključnih kompetencija, a ishode su komentarisali kao jasne, primjerene uzrastu i dostižne.

Treća radionica bila je posvećena obezbjeđenju kvaliteta. Predstavljen je koncept obezbjeđenja kvaliteta u obrazovanju, ključne klasifikacije, te model četiri koraka. Učesnici su u materijalima za seminar dobili dokument Indikatori i protokol za praćenje integracije ključnih kompetencija u školsko učenje (na nivou škole) koji su kroz Projekat izradili nadzornici Zavoda i savjetnici za obezbjeđenje kvaliteta Centra za stručno obrazovanje. U okviru ove radionice su kroz individualni rad trebali proučiti dokument, te kroz grupni rad (podijeljeni su u dvije grupe) prodiskutovati i zabilježiti grupne zaključke vezane za navedene indikatore s obzirom na jasnoću i upotrebljivost predloženih indikatora i pripremiti grupnu prezentaciju. Inidkatori su predstavljeni od strane grupa, uz zaključak obije grupe da su jasni i upotrebljivi u postupcima samoevaluacija.

Na četvrtoj radionici bilo je riječi o ulozi direktora i upravljačkih školskih timova u osnovnim i srednjim školama pri unapređenju implementacije obrazovanja za ključne kompetencije i podršci nastavnicima nakon održane obuke. Predstavljen je koncept integrisane obuke, objašnjena predstojeća obuka nastavnika. Fokus je bio na aktivnostima na nivou škole: dogovoriti razumijevanje koncepta ključnih kompetencija (šta su, čemu služe), razmotriti metode i pristupe za razvoj ključnih kompetencija kod učenika, interdisciplinarno planirati i realizovati učenje učenika sa ciljem razvoja ključnih kompetencija (saradnička nastava, interdisciplinarno povezivanje, istraživačka i projektna nastava, vannastavne i vanškolske aktivnosti), te razviti instrumente za praćenje razvoja i procjenjivanje dostizanja ključnih kompetencija. Nakon toga učesnici obuke su individualno ili grupno (za škole koje su imale više predstavnika na obuci) razmotrili aktivnosti koje se mogu uraditi na nivou škole kako bi se osiguralo okruženje za integraciju ključnih kompetencija (na osnovu priloženih predloga), te započeli s izradom akcionog plana aktivnosti za Godišnji plan rada škole, s ciljem implementacije ključnih kompetencija. U završnom dijelu radionice ukratko su prezentovane aktivnosti po školama.

Radionica je zaključena detaljnim objašnjenjem učesnicima o zadatku koji je potrebno uraditi nakon obuke: izraditi (dovršiti) akcioni plan aktivnosti za Godišnji plan rada škole iz koje dolazite s ciljem implementacije ključnih kompetencija, te ga dostaviti organizatoru obuke u roku od 10 dana.

Zaključci:

* Direktori i članovi školskih timova podržali su predstavljeni koncept integracije ključnih kompetencija za školsko učenje u svojim školama, što je pokazano kroz grupni i individualni rad i diskusije tokom obuke.
* Radionice su protekle u atmosferi saradnje i uključenosti svih učesnika u obuku.
* Nakon obuke, u predviđenom roku, primljeno je **ukupno 11 akcionih planova iz jedanaest škola**, dakle svi učesnici obuke su izradili zadatak započet i zadat na obuci. Voditelji obuke su pregledali akcione planove, izvršili selekciju najboljih, te svim učesnicima obuke dostavili opšte komentare i dobre primjere, uz zaključak svi primljeni radovi pokazuju zadovoljavajuću postignutost ishoda učenja obuke: da nakon završetka obuke i implementacije naučenog tokom obuke, učesnici obuke: razumiju značaj i vrijednost razvoja ključnih kompetencija na svakom nivou obrazovanja, kao i za cjeloživotno učenje; razumiju koncept primjene ishoda učenja ključnih kompetencija na ISCED nivoima 1 i 2, i uspješno planiraju njihovu integraciju u školski kurikulum (nastava, vannastavne aktivnosti, školski projekti, i sl.); razvijaju školske planove kako bi se ključne kompetencije integrisale u proces nastave i učenja, kao i načine procjenjivanja postignuća učenika, te planiraju korišćenje instrumenata za dokumentovanje postignuća u ključnim kompetencijama, kao i načine izvještavanja o osiguranju kvaliteta ključnih kompetencija kroz samoevaluaciju ustanove.

1. **Evaluacija obuke**

Evaluacioni upitnik Zavoda za školstvo popunilo je **25 učesnika**. Rezultati su prikazani u sljedećim tabelama:

**Opšti podaci**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Naziv programa obuke** | | KLJUČNE KOMPETENCIJE – nastava kroz kurikulume, procjenjivanje i evaluacija na nivou institucije | | | | | | | | | |
| **Datum održavanja** | | | 2.9.2020. godine | | | **Mjesto održavanja** | | | Hotel Podgorica | | |
| **Struka polaznika/ice, razredna ili predmetna nastava** | | | | | |  | | | | | |
| **Nivo obrazovanja** | | |  | | | | | | | | |
| **Pol** | **muški** | **ženski** | | **Radni staž** | **0-2** | **3-7** | **8-15** | **16-25** | | **26-35** | **preko 35** |
| 8% | 92% | | 0% | 20% | 24% | 36% | | 20% | 0% |

**Evaluacija obuke**

|  |  |  |  |  |  |  |
| --- | --- | --- | --- | --- | --- | --- |
|  |  | **Potpuno se**  **slažem** | **Uglavnom se slažem** | **Djelimično se slažem** | **Uglavnom se ne slažem** | **Uopšte se ne slažem** |
| 1. | **Obuka je ispunila moja očekivanja.** | 56% | 40% | 4% | 0 | 0 |
| 2. | **Stečena znanja i vještine su primjenjive u nastavnoj praksi.** | 56% | 40% | 4% | 0 | 0 |
| 3. | **Sadržaj /tema obuke je relevantan za moju praksu.** | 60% | 32% | 8% | 0 | 0 |
| 4. | **Na obuci smo podsticani na razmišljanje, razmjenu ideja i iskustava.** | 70% | 20% | 4% | 0 | 0 |
| 5. | **Voditelji su pokazali dobro poznavanje oblasti/teme obuke.** | 92% | 8% | 0 | 0 | 0 |
| 6. | **Voditelji su demonstrirali razvijene trenerske vještine.** | 88% | 12% | 0 | 0 | 0 |
| 7. | **Obuka je realizovana prema programu rada.** | 88% | 8% | 4% | 0 | 0 |
| 8. | **Uslovi za rad su bili na zadovoljavajućem nivou.** | 76% | 24% | 0 | 0 | 0 |
| **Namjeravam da primijenim u svom radu**   * Većinu predstavljenog; * Da; * Da; * Razvijam i dajem podršku razvoju ključnih kompetencija učenika i kolega; * Da; * Da stvorim okruženje koje pogoduje okruženju ključnih kompetencija; Da pružim podršku nastavnicima; * Veća podrška nastavnika u razvoju njihovih ličnih kompetencija i kvalitativno praćenje ličnog rada; * Naravno; * Da; * Sve što sam naučila | | | | | | |
| **Dodatni komentari, predlozi, sugestije**   * Voditeljka Maja je sjajna. Drži pažnju, dobro poznaje oblast i temu obuke, navodi lične primjere; * Bili ste divni. Sve pohvale za tim sjajnih profesionalaca. Samo tako nastavite! | | | | | | |
| **Teme koje predlažete za narednu obuku**   * Motivacija nastavnika da razvijaju ključne kompetencije * Nešto o profesionalnom razvoju na nivou škole | | | | | | |

**Prilozi**

1. Program rada obuke (agenda)
2. Spisak učesnika/ica – fotokopija originalnih potpisa
3. Spisak učesnika/ica – prekucani spisak
4. Evidencija izvještaja o realizovanim aktivnostima profesionalnog razvoja nakon održane obuke
5. Upitnici za polaznike/ice programa stručnog usavršavanja
6. Potvrde o pohađanom programu stručnog usavršavanja

**Oganizator obuke**

Boris Ćurković, Tim lider projekta Integracija ključnih kompetencija u obrazovni sistem Crne Gore

**KLJUČNE KOMPETENCIJE –**

**nastava kroz kurikulume,**

**procjenjivanje**

**i evaluacija na nivou institucije**

Obuka za direktore i školske timove

Hotel Podgorica, Podgorica

02. septembar 2020. godine

**Plan rada i dnevni red**

1. **Učesnici:** Direktori osnovnih i srednjih (opštih i stručnih) obrazovnih ustanova (škola).
2. **Ciljevi obuke**

**Opšti cilj obuke**: Bolje razumijevanje značaja, primjene i integracije ključnih kompetencija koje je definisala EU, kroz kurikulume na svim nivoima cjeloživotnog učenja.

**Specifični ciljevi obuke:**

* Upoznavanje učesnika sa Evropskim i Crnogorskim okvirom za ključne kompetencije, kao i sa projektnim aktivnostima
* Upoznavanje učesnika sa ulogom uprave škole u procesu razvoja ključnih kompetencija
* Motivisanje uprava škola da stvore okruženje koji pogoduje unapređenju ključnih kompetencija
* Sprovođenje monitoringa i evaluacije implementacije unaprjeđenja ključnih kompetencija
* Izrađivanje školskih planova za dostizanje ključnih kompetencija

1. **Ishod obuke**

Nakon završetka obuke i implementacije naučenog tokom obuke, učesnici i učesnice:

* Planiraju aktivnosti za obrazovanje za ključne kompetencije (godišnji plan rada, plan samoevaluacije ključnih kompetencija, plan ojačavanja ključnih kompetencija u nastavnim i vannastavnim aktivnostima)
* Podržavaju primjenu Crnogorskog okvira za ključne kompetencije u procesu planiranja i održavanja nastave na nivou škole
* Podržavaju i organiziraju razvoj strategija učenja i metoda podučavanja za obrazovanje za ključne kompetencije na nivou škole
* Koriste instrumente za dokumentovanje postignuća u ključnim kompetencijama, kao i načine izvještavanja o osiguranju kvaliteta dostignutih ključnih kompetencija kroz samoevaluaciju ustanove
* Navode primjere dobre prakse kako se svaka od ključnih kompetencija može primijeniti u školskim predmetima/modulima u određenoj školi

1. **Stručnjaci koji će podržavati proces obuke**
2. **Maja Jukić,** ključna stručnjakinja za obuke nastavnika
3. **Rajko Kosović**, lokalno regrutovan stručnjak za ocjenjivanje učenika mehanizama za kvalitet procjena

**Logistička podrška:**

**Marija Nikčević**, menadžerka kancelarije Projekta

i-mejl: [m.nikcevic@EPRD.pl](mailto:m.nikcevic@EPRD.pl), fiksni: 020 408 937, mobilni: 067 01 07 05

**Dnevni red**

**Srijeda, 02. septembar 2020. godine**

09:00 – 10:30 Radionica 1

**Uvod: Upoznavanje sa projektom koji finansira EU: Integracija ključnih kompetencija u obrazovni sistem Crne Gore**

Predstavljanje koncepta ključnih kompetencija, preporuke Vijeća EU o ključnim kompetencijama za cjeloživotno učenje i ideje implementacije u Crnoj Gori, predstavljanje obuke za nastavnike u sklopu Projekta te uloge direktora i školskih timova za upravljanje školom za podršku obučenim nastavnicima pri planiranju i uvođenju obrazovanja za ključne kompetencije

10:30 – 11:00 Pauza za kafu

11:00 – 12:30 **Radionica 2**

**Crnogorski okvir ključnih kompetencija**

Predstavljanje osam ključnih kompetencija, njihovih određenja u EU i Crnogorskom okviru ključnih kompetencija, ishodi učenja za ISCED nivoe 1 i 2 (osnovna škola)

12:30 – 13:30 Pauza za ručak

13:30 – 15:00 **Radionica 3**

**Integracija ključnih kompetencija u školsko učenje**

Razvoj školskog okruženja i podrške za uvođenje obrazovanja za ključne kompetencije u nastavu pojedinog i više objedinjenih predmeta kao i vannastavne i vanškolske aktivnosti

15:00 – 15:30 Pauza za kafu

15:30 – 17:00 **Radionica 4**

**Osiguranje kvaliteta Okvira ključnih kompetencija i nastave kroz koju se one razvijaju**

Predstavljanje Indikatora i protokol za praćenje integracije ključnih kompetencija u školsko učenje (na nivou škole)

**Zaključci, pregled dana i plan rada nakon obuke**

\* \* \*

**Prilog 2:**

**SPISAK UČESNIKA/ICA OBUKE**

|  |  |  |
| --- | --- | --- |
|  | Crna Gora  Zavod za školstvo | Adresa: Vaka Đurovića b.b.  81000 Podgorica, Crna Gora  tel: +382 20 408 901  fax: +382 20 408 927  [www.zzs.gov.me](http://www.zzs.gov.me) |

**POTPISI UČESNIKA/ICA OBUKE**

**NAZIV PROGRAMA OBUKE: KLJUČNE KOMPETENCIJE – nastava kroz kurikulume, procjenjivanje i evaluacija na nivou institucije**

**Mjesto: Hotel Podgorica, Podgorica**

**Datum: 02.09.2020.god**

|  |  |  |
| --- | --- | --- |
| Br. | **Ime i prezime učesnika/ce obuke** | **Škola/predškolska ustanova i predmet(struka) polaznika/ce obuke** |
| 1. | Ana Peković | OŠ „Milorad Musa Burzan“ – Podgorica |
| 2. | Dragica Tvrdišić | OŠ „Milorad Musa Burzan“ – Podgorica |
| 3. | Jovanka Blagojević | OŠ „Vuk Karadžić“ – Podgorica |
| 4. | Katarina Dragutinović | OŠ „Vuk Karadžić“ – Podgorica |
| 5. | Katarina Vučinić Marković | OŠ „Vuk Karadžić“ – Podgorica |
| 6. | Gordana Klikovac | OŠ „Branko Božović“ – Podgorica / nas. Raz. nastave |
| 7. | Vera Adžić | OŠ „Branko Božović“ – Podgorica / nas Hemije |
| 8. | Gordana Zeković | OŠ „Radojica Perović“ – Podgorica / Prof. CSHB jezik |
| 9. | Ljiljana Đukanović | OŠ „Radojica Perović“ – Podgorica / Prof. engl. Jez. |
| 10. | Mirjana Bošković | OŠ „Radojica Perović“ – Podgorica / Prof. Matemat. |
| 11. | Snežana Irić | OŠ „Maksim Gorki“ – Podgorica / Prof. Matemat |
| 12. | Ana Vučinić | OŠ „Maksim Gorki“ – Podgorica / Prof. Razr. Nast |
| 13. | Sanja Jovović | OŠ „Maksim Gorki“ – Podgorica / Prof. CG jezika |
| 14. | Lidija Vulikić | OŠ „Marko Miljanov“ – Podgorica |
| 15. | Alvina Kuč | OŠ „Marko Miljanov“ – Podgorica |
| 16. | Sonja Raosavljević | OŠ „Vojin Popović“ – Podgorica |
| 17. | Milica Stanković | OŠ „Branko Božović“ – Podgorica / Prof. CSHB jezik |
| 18. | Anisa Adrović | OŠ „21. maj“ – Podgorica / Prof. CSHB jezik |
| 19. | Itana Kovačević | OŠ „21. maj“ – Podgorica / Psihološkinja |
| 20. | Zdenka Mišković | OŠ „21. maj“ – Podgorica / Direktor |
| 21. | Duška Blečić | OŠ „Vladimir Nazor“ – Podgorica / Pedagog |
| 22. | Milena Dulović | OŠ „Vladimir Nazor“ – Podgorica / Prof. CSHB jezik |
| 23. | Saša Rabrenović | OŠ „Vladimir Nazor“ – Podgorica / Prof. CSHB jezik |
| 24. | Milica Pušonjić | OŠ „Savo Pejanović“ – Podgorica / Psiholog |
| 25. | Biljana Popović | OŠ „Savo Pejanović“ – Podgorica / Direktorica |

1. Program obuke je izlistan u Katalogu programa obuke za 2019/2020. i 2020/2021. godinu Zavoda za školstvo pod brojem 143, II. Prioritetna oblast – Aktivne metode nastave i učenja [↑](#footnote-ref-1)